Hlina, Alojz, poslanec NR SR (2013-10-22):
Vážený pán predsedajúci, vážený pán minister, vážené kolegyne, kolegovia, vážení občania, ja dve oblasti chcem a budem veľmi stručný. Ja som pri prvom čítaní avizoval určitú obavu a kvôli korektnosti chcem uviesť, že som včera bol na..., a oceňujem, teda že operatívne som bol prijatý na ministerstve a moja obava bola..., teda ubezpečené, že nenastane alebo že je zbytočná, takže ja chcem veriť tomu, že je to tak, a počkáme si na aplikáciu toho a verím, že výsledkom bude to, čo sa deklarovalo na začiatku, že nielen moje deti nemusia pozerať hlúposti, ale aj deti na Slovensku nebudú musieť pozerať hlúposti. A preklopím sa na druhú stranu, hlúposti, či v slovenskom, alebo v maďarskom jazyku, a tu chcem jednu poznámku takú drobnú uviesť, a to by som, cítim potrebu. Ja som teraz bol cez víkend, som cestoval preč a na výpadovke z Bratislavy som videl, v bilborde bol maďarský text a nevidel som slovenský text a nemohol som pribrzdiť, lebo kedy som pribrzdil, som obmedzil premávku, možno by som aj, aj by sa stala nejaká nehoda. To je presne to, na čo by som chcel upozorniť, a to súvisí aj s tou, s týmto, čo sa tu predkladalo, vlastne v dôvodovej správe to odznelo. Ja si myslím, že by sme mali byť, to chcel by som aj poprosiť našich kolegov, že v niečom korektní, naozaj korektní. Je, podľa mňa nie je správne, keď sa nedá niečo prečítať. Nepredpokladajme automaticky, že ľudia musia vedieť. Každý jazyk teda povzbudzuje k vzdelaniu a je hodnotou, keď ho niekto vie, ale nepredpokladajme vo vnútri, že teda všetci ho musia vedieť, a čiže toto chcem, fakt to vyhodnocujem, aj keď sa budú trebárs na mňa hnevať, ako veľmi nezodpovedné a dokonca tých démonov, z ktorých tu žili generácie politikov, lebo keď už bolo zle, tak vzbudili démona nejakého národnostného problému a vtedy sa išlo ďalej a na všetko sa zabudlo. Tak znova tu nejaký proste s týmito démonmi, znova je tu pokus ich oživiť. Ja si myslím, že je to hrubo nezodpovedné. Proste tieto bilbordy v maďarskom jazyku a na úrovni tiráže je slovenský preklad, považujem to za nezodpovednú vec a v tomto sa bude aj môj prístup k celej tejto veci nejakým spôsobom uberať a vtedy ja budem aj pripravený, keď, samozrejme, čože na mne záleží, ale to len deklarujem, že kedy vyjdeme alebo kedy je možné, aj možno aj pomôcť, hej, možno aj pomôcť. Ale keď, pokiaľ z druhej strany je snaha o dokonca vedomé deklarovanie, že no a čo, že sme porušili zákon, zaplatíme pokutu. To je nešťastné, mimoriadne nešťastné a myslím si, že nepomôže tomu, čo chceme, alebo ak chceme, aby tu v tejto krajine bolo, aby to ako tak medzi nami fungovalo. Takže to považujem za nezodpovedné a potom možno aj prístup ministerstva, ktoré deklaruje v tejto oblasti. Nie som úplný odborník, teda nie som vôbec odborníkom, ale ten opatrný prístup možno v tomto danom prípade je možno podmienený aj tým, že v konečnom dôsledku sa to vždycky nejakým spôsobom pridá o niečo viac, ako sa rátalo, čoho svedkom sme, že keď pôjdem na juh Slovenska, tak nebudem vedieť, o čo, o čo ide jednotlivým kandidátom. By som musel pribrzdiť auto, musel by som vystúpiť z auta, pozrieť si, lebo pri tej rýchlosti nemáte šancu zaregistrovať to drobné písmo, že o čo vlastne komu z kandidátov ide, i keď by som to rád vedieť, lebo však tiež ma zaujíma, že akým smerom sa daná oblasť bude vyvíjať. Toľko som chcel povedať, ďakujem pekne.